**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS LAZDIJŲ R. VEISIEJŲ SIGITO GEDOS GIMNAZIJOS DIDŽIAUSIO LEISTINO PAREIGYBIŲ SKAIČIAUS PATVIRTINIMO**

2018 m. rugsėjo 11 d. Nr. 34-1460

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos parašo patvirtinimo“, 6.2 papunkčiu ir 20 punktu ir viešosios įstaigos Lazdijų r. Veisiejų Sigito Gedos gimnazijos įstatų, patvirtintų Lazdijų rajono savivaldybės tarybos 2018 m. birželio 27 d. sprendimu Nr. 5TS-1363 „Dėl Lazdijų r. Veisiejų Sigito Gedos gimnazijos pertvarkymo į viešąją įstaigą“, 55.1 papunkčiu, Lazdijų rajono savivaldybės taryba nusprendžia:

1. Patvirtinti viešosios įstaigos Lazdijų r. Veisiejų Sigito Gedos gimnazijos didžiausią leistiną pareigybių skaičių – 80,95, iš jų mokytojų – 25,95.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Laima Markevičienė

2018-09-10

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VIEŠOSIOS ĮSTAIGOS LAZDIJŲ R. VEISIJŲ SIGITO GEDOS GIMNAZIJOS DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PROJEKTO**

**AIŠKINAMASIS RAŠTAS**

2018-09-10

Lazdijai

Lazdijų rajono savivaldybės tarybos sprendimo „Dėl viešosios įstaigos Lazdijų r. Veisiejų Sigito Gedos gimnazijos didžiausio leistino pareigybių skaičiaus patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos parašo patvirtinimo“, 6.2 papunkčiu ir 20 punktu ir viešosios įstaigos Lazdijų r. Veisiejų Sigito Gedos gimnazijos įstatų, patvirtintų Lazdijų rajono savivaldybės tarybos 2018 m. birželio 27 d. sprendimu Nr. 5TS-1363 „Dėl Lazdijų r. Veisiejų Sigito Gedos gimnazijos pertvarkymo į viešąją įstaigą“, 55.1 papunkčiu.

***Šio sprendimo projekto tikslas –*** patvirtinti viešosios įstaigos Lazdijų r. Veisiejų Sigito Gedos gimnazijos didžiausią leistiną pareigybių skaičių – 80,95. Nuo rugsėjo 1 d. įvedus etatinį mokytojų darbo apmokėjimą, mokytojų pareigybės yra tvirtinamos kartu su kitų etatinių darbuotojų pareigybėmis. Mokytojų pareigybių yra 25,95.

Taip pat šiuo sprendimo projektu atsižvelgiant į įstaigos prašymą siūloma naujai įsteigtai ikimokyklinio ugdymo grupei papildomai įsteigti 1,6 pareigybės mokytojo, dirbančio pagal ikimokyklinio ugdymo programą, ir 1 pareigybę mokytojo padėjėjo, dirbančio ikimokyklinio ugdymo grupėje (nuo rugsėjo 1 d. ikimokykliniame ir priešmokykliniame ugdyme nelieka auklėtojo ir auklėtojo padėjėjo pareigybių).

***Kaip šiuo metu yra sprendžiami projekte aptarti klausimai*** – iki šiol Lazdijų r. Veisiejų Sigito Gedos gimnazijos didžiausias leistinas pareigybių skaičius buvo tvirtintas kartu su kitų biudžetinių įstaigų didžiausiu leistinu pareigybių skaičiumi ir nustatytas be mokytojų pareigybių.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą, viešajai įstaigai Lazdijų r. Veisiejų Sigito Gedos gimnazijai bus padidintas didžiausias leistinas pareigybių skaičius ir bus užtikrintas mokinių ugdymas.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Finansų skyriaus vedėjo pavaduotoja Laima Markevičienė.

Finansų skyriaus vedėjo pavaduotoja Laima Markevičienė